stanford-oval/wikipedia huggingface dataset:
Kari Rentola

Kari Tapani Rentola (s. 13. marraskuuta 1952 Helsinki) on suomalainen teatteriohjaaja, joka toimi Teatterikorkeakoulun rehtorina.
Kari Rentola syntyi agronomi Antti Rentolan ja Hely Puron perheeseen. Hänen puolisonsa vuodesta 1980 on koulutusjohtaja Marja Anitta Pankkonen. Rentola tuli ylioppilaaksi 1973 ja valmistui Suomen teatterikoulun ohjaajalinjalta 1979. Hän toimi Lahden kaupunginteatterin ohjaajana 1979–1983 ja johtajana 2001–2006. Helsingin kaupunginteatterin ohjaaja Rentola oli  1983–1990. Teatterin apulaisjohtaja hän oli vuodesta 2007 vuoteen 2017 asti. Teatterikorkeakoulun rehtorina Rentola työskenteli 1991–1997 ja freelanceohjaaja  1998–2001.  Rentola on myös dramatisoinut näytelmiä ja julkaissut näytelmän Oy Pelastakaa Miehet Ab (1999).
Jan Peka

| Mitalit | Mitalit | Mitalit |  |
| --- | --- | --- | --- |
|  Jan Peka |  Jan Peka |  Jan Peka |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 |  |  |
Jan Peka (27. heinäkuuta 1894 Rataje nad Sázavou, Itävalta-Unkari – 21. tammikuuta 1985 Praha) oli tšekkoslovakialainen jääkiekkoilija, joka edusti maataan olympialaisissa kolmesti vuosina 1920, 1928 ja 1936.
Pekan edustama Tšekkoslovakia voitti vuoden 1920 olympialaisissa pronssia.
Jak and Daxter: The Precursor Legacy

| Jak and Daxter: The Precursor Legacy |
| --- | --- |
 Pelin kansikuva.
Kehittäjä:  Naughty Dog
Julkaisija:  Sony Computer Entertainment
Jakelija:  Sony Interactive Entertainment ja PlayStation Store
Ohjaaja:  Jason Rubin
Suunnittelija:  Evan Wells
Taiteilija:  Bob Rafei Charles Zembillas Bruce Straley
Säveltäjä:  Josh Mancell
Ohjelmoija:  Andy Gavin Mark Cerny
Pelisarja:  Jak and Daxter
Pelimoottori:  Kinetica
Julkaistu:   3. joulukuuta 2001 PlayStation 2 NA 3. joulukuuta 2001EU 7. joulukuuta 2001JP 20. joulukuuta 2001PlayStation 3 NA 7. helmikuuta 2012EU 22. helmikuuta 2012AUS 8. maaliskuuta 2012PlayStation Vita NA 18. kesäkuuta 2012EU 19. kesäkuuta 2012PlayStation 4  22. elokuuta 2017 
Lajityyppi:  tasohyppely
Pelimuoto:  yksinpeli
Ikäluokitus:  ELSPA: 3 ESRB: E  Virheellinen ESRB-arvo
Alusta:  PlayStation 2, PlayStation 3, PlayStation Vita, PlayStation 4
Jakelumuoto:  DVD, Blu-ray, muistikortti
Lisää peliartikkeleitaVideopelien teemasivulla
Infobox OK    : 
Jak and Daxter: The Precursor Legacy on Naughty Dogin kehittämä ja Sony Computer Entertainmentin julkaisema tasohyppelypeli. Peli on ensimmäinen osa Jak and Daxter -pelien sarjassa. Peli julkaistiin alun perin vuonna 2001 PlayStation 2:lle sekä myöhemmin vuonna 2012 PlayStation 3:lle ja PlayStation Vitalle osana The Jak and Daxter Trilogy -kokoelmaa. Vuonna 2017 peli julkaistiin PlayStation 4:lle ladattavaksi PlayStation 2 -klassikoksi Uncharted: The Lost Legacy -julkaisun yhteydessä.
Tarina > Hahmot

Päähenkilö Jak on mykkä, ja tyytyy ilmaisemaan itseään lähinnä ilmeillä ja elekielellä. Keira näyttää olevan kiinnostunut hänestä, Daxterin harmiksi. Pelisarjan ensimmäisessä osassa Jak on 15-vuotias.
Daxter on Jakin vastakohta. Hän puhuu paljon, eikä muodonmuutos sanottavasti vaikuta asiaan. Daxter on myös iskenyt silmänsä Samoksen tyttäreen Keiraan, ja yrittääkin jatkuvasti lähestyä tätä, joskin huonoin tuloksin.
Samos (Green sage) on kylän tietäjä, ja hallitsee Green Ecoa. Hän on vanha ja viisas, mutta ei omaa juurikaan kärsivällisyyttä Daxteria kohtaan.
Keira on Samoksen tytär kuin myös Jakin ja Daxterin mekaanikko. Hän on kehittänyt zoomerin, ilmassa leijuvan kulkuneuvon, jolla Jak suorittaa yhden jos toisenkin tehtävän.
Gol on Samoksen tapaan tietäjä, ja on ainoa joka pystyy muuttamaan Daxterin takaisin normaaliksi. Hän asuu kaukana pohjoisessa, eikä ole puhunut juuri kenenkään kanssa aikoihin.
Maia toimii Golin kanssa yhteistyössä ja on tämän sisko. Hänestä ei tiedetä paljonkaan.
Lurkerit palvelevat Golia ja Maiaa. Pelin perusvihollisia.
Tarina > Juoni

Tarina kertoo kahdesta pojasta, Jakista ja Daxteristä, jotka lähtevät veneellä sumuiselle saarelle, jonne heitä on ehdottomasti kielletty menemästä. Siellä he näkevät kahden salaperäisen henkilön suunnittelevan hyökkäystä Jakin kotikylään Lurkerien avulla. Poikien palatessa veneelle Daxter putoaa Dark Ecoa (pimeiden voimien musta aine) sisältävään altaaseen ja muuttuu oranssiksi, näädäntapaiseksi olennoksi, ottseliksi. Pojat kertovat tapahtuneesta tietäjä Samokselle, joka kertoo pohjoisessa asuvan tietäjän Golin olevan ainoa, joka voi muuttaa Daxterin takaisin ihmiseksi.
Ennen lähtöä pohjoiseen Jakin ja Daxterin on pelastettava kylänsä Lurkereilta, jotka olivat saarella suunnitelleet sen valtaamista. Kun pojat pääsevät lähelle Golin kotia paljastuu, että Jakin kylän kaappausta suunnitelleet kaksi henkilöä ovatkin tietäjä Gol ja hänen sisarensa Maia. Heidän tavoitteensa on täyttää maailma Dark Ecolla.
Ääninäyttelijät

| 0 | 1 | 2 |
| --- | --- | --- |
|   Max Casella   | … |   Daxter   |
|   Anna Garduno   | … |   Keira   |
|   Warren Burton   | … |   Samos   |
|   Dee Snider   | … |   Gol   |
|   Jennifer Hagood   | … |   Maia   |
Aiheesta muualla

Jak and Daxter: The Precursor Legacy MobyGamesissa (englanniksi)
Jak and Daxter: The Precursor Legacy Internet Movie Databasessa (englanniksi)
Pelin viralliset sivut (Arkistoitu – Internet Archive) (englanniksi)
Pelin kehittäjän sivut (englanniksi)
J&D wiki http://fi.jakgames.wikia.com/wiki/Jak_ja_Daxter_wiki
-pelisarja
Jak and Daxter: The Precursor Legacy
Jak II: Renegade
Jak 3
Jak X
Daxter
Jak & Daxter: Kadonnut maailma
James Manos, Jr.

James Manos, Jr. on yhdysvaltalainen käsikirjoittaja ja tuottaja. Brooklynissa New Yorkissa syntynyt Manos on ollut käsikirjoittamassa muun muassa televisiosarjoja Sopranos, Dexter ja Shield – Lain varjolla. Hänet palkittiin Emmy-palkinnolla Sopranos-sarjan jaksosta "The College", jonka hän käsikirjoitti yhdessä David Chasen kanssa.
Yksityiselämä

Manos opiskeli teatterialaa Colgate Universityssä New Yorkissa ja ohjaajaksi Lontoossa. Hän on opiskellut myös näyttelemistä.
Manos on ortodoksikristitty.
Aiheesta muualla

James Manos, Jr. Internet Movie Databasessa. (englanniksi)
Jan P. Syse

| Jan P>  Syse |
| --- | --- |

Norjan pääministeri
 16.10. 1989 – 3.11. 1990  
Edeltäjä:  Gro Harlem Brundtland
Seuraaja:  Gro Harlem Brundtland
Henkilötiedot
Syntynyt: 25. marraskuuta 1930 Nøtterøy
Kuollut: 17. syyskuuta 1997 (66 vuotta) Oslo
Tiedot
Puolue:  Høyre
 Nimikirjoitus
Jan Peder Syse (25. marraskuuta 1930 – 17. syyskuuta 1997) oli norjalainen juristi ja poliitikko. Hän toimi konservatiivipuolueen kansanedustajana 25 vuoden ajan. Hän oli Norjan pääministeri 1989-1990 ja sitä ennen teollisuusministeri 1983-1985.
Syse kasvoi Nøtterøyssä lähellä Tønsbergiä. Hän opiskeli oikeustiedettä Oslon yliopistossa ja valmistui vuonna 1957 ja työskenteli aluksi huolintayhtiössä. Hän oli mukana jo opiskelijapolitiikassa, ja pääsi kauppa- ja teollisuusministeri Kåre Willochin yksityissihteeriksi. Kun Willochista tuli pääministeri, Sysellä oli tärkeä asema konservatiivien eduskuntaryhmässä, kunnes hän nousi teollisuusministeriksi vuosiksi 1983-1985. Vuoden 1985 vaalien jälkeen konservatiivipuolue oli oppositiossa ja Syse palasi parlamenttiin.
Syse johti kolmen puolueen koalitiohallitusta, joka kaatui EEA-sopimukseen liittyvien erimielisyyksien takia, kun keskustapuolue lähti hallituksesta,
Kaunomedestäjä

| Kaunomedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  pulchellus
Kaksiosainen nimi
 Cinnyris pulchellus  (Linnaeus, 1766) 
Synonyymit
 Nectarinia pulchella 
Katso myös
   Kaunomedestäjä Wikispeciesissä   Kaunomedestäjä Commonsissa 
Infobox OKNimi-testi OKIUCN-testi OK: 
Kaunomedestäjä (Cinnyris pulchellus) on medestäjien heimoon kuuluva varpuslintu.
Levinneisyys

Kaunomedestäjää tavataan Länsi-Afrikasta Keski-Afrikan pohjoisosien kautta Itä-Afrikkaan kulkevalla alueella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Jean-Paul Randriamanana

Jean-Paul Randriamanana (27. kesäkuuta 1950 Antananarivo – 9. marraskuuta 2011) oli madagaskarilainen roomalaiskatolinen piispa. Hänet vihittiin papiksi 9. syyskuuta 1979 ja nimitettiin Antananarivon arkkihiippakunnan vihkipiispaksi sekä Paria in Proconsolaren titulaaripiispaksi 3. kesäkuuta 1999. Piispaksi vihkiminen seurasi 26. syyskuuta. Pääkonsekraattorina toimi Armand Gaétan Razafindratandra, jota avustivat Adriano Bernardini ja Joseph Ignace Randrianasolo. Randriamanana kuoli virassa.
Jean-Paul Proust

Jean-Paul Proust
Jean-Paul Proust (3. maaliskuuta 1940 – 8. huhtikuuta 2010) oli Monacon valtioministeri. Hän oli virassa 1. kesäkuuta 2005 – 26. maaliskuuta 2010 (hän aloitti yhtä kuukautta aiottua myöhemmin Rainier III:n kuoleman takia).
Kuten kaikki valtioministerit Monacossa Proust ei ole kotoisin Monacossa, eikä hän ole syntynyt siellä.
Proust oli ranskalainen virkamies. Hänen korkeimmat asemansa olivat Guadeloupen prefektinä marraskuusta 1989 heinäkuuhun 1991 asti ja Pariisin poliisin päällikkönä 2001 alkaen 6. joulukuuta 2004 saakka.
Jean-Paul Parisé

| Jean-Paul Parisé> Henkilötiedot |
| --- | --- |
Syntynyt: 11. joulukuuta 1941 Smooth Rock Falls, ON, Kanada
Kuollut: 7. tammikuuta 2015 (73 vuotta)
Kansalaisuus:  Kanada
Jääkiekkoilija
Pelipaikka:  vasen laitahyökkääjä
Maila:  L
Pituus:  175 cm
Paino:  80 kg
Pelaajaura
Pääsarjaura:  1965–1979
Seurat:  Niagara Falls Flyers (OHA-Jr.) Kingston Frontenacs (EPHL) Minneapolis Bruins (CHL) Boston Bruins (NHL) Oklahoma City Blazers (CHL) Toronto Maple Leafs (NHL) Rochester Americans (AHL) Minnesota North Stars (NHL) New York Islanders (NHL) Cleveland Barons (NHL)
NHL-varaus:  65. varaus, 1967 California Golden Seals
Valmennusura
Vuodet:  1980–2010
Seurat:  Minnesota North Stars (NHL, apuvalm.) Salt Lake Golden Eagles (CHL) Des Moines Buccaneers (USHL)
Jean-Paul Parisé (11. joulukuuta 1941 Smooth Rock Falls, Ontario, Kanada – 7. tammikuuta 2015) oli kanadalainen jääkiekkoilija. Pelipaikaltaan hän oli vasen laitahyökkääjä.
Parisé pelasi urallaan 890 NHL:n runkosarjaottelua tehopistein 238+356=594 ja 86 pudotuspeliottelua tehopistein 27+31=58. Hänen seurojaan NHL:ssä olivat Boston Bruins, Toronto Maple Leafs, Minnesota North Stars, New York Islanders ja Cleveland Barons. Edustaessaan Minnesota North Starsia Parisé pelasi NHL:n tähdistöottelussa kausina 1969–1970 ja 1972–1973. Hän toimi seuran kapteenina uransa viimeiseksi jääneellä kaudella 1978–1979.
Parisé pelasi lisäksi CHL:ssä 233 runkosarjaottelua tehoin 74+144=218 ja 28 pudotuspeliottelua tehoin 13+15=28 seuroinaan Minneapolis Bruins ja Oklahoma City Blazers sekä AHL:ssä 30 runkosarjaottelua tehoin 10+18=28 edustaen Rochester Americansia.
Kanadan maajoukkuetta Parisé edusti kuudessa Summit Series -ottelussa vuosina 1972–1973 tehoilla 2+2=4.
Peliuransa jälkeen Parisé toimi NHL:ssä Minnesota North Starsissa apuvalmentajana, CHL:ssä Salt Lake Golden Eaglesissa päävalmentajana ja USHL:ssä Des Moines Buccaneersissa molemmissa tehtävissä.
Parisén pojat Jordan Parise (s. 1982) ja Zach Parise (s. 1984) tunnetaan myös jääkiekkoilijoina.
Kaijanjärvi (Kivijärvi)

| Kaijanjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°14′41″N, 25°18′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Pieneen Tynnyrijärveen 
Järvinumero:  14.443.1.023
Mittaustietoja
Pinnankorkeus:  151,6 m  
Pituus:  900 m  
Leveys:  130 m  
Rantaviiva:  1,853 km  
Pinta-ala:  5,703 ha  
Tilavuus:  0,0003336 km³ 
Keskisyvyys:  5,85 m  
Suurin syvyys:  12,2 m  
Saaria:  ei saaria 
 fiKaijanjärvi 
Kaijanjärvi  on Keski-Suomessa Kivijärvellä  Talviaislahden lähellä sijaitseva järvi.
Maantietoa

Järvi on 900 metriä pitkä, 130 metriä leveä, ja sen pinta-ala on 5,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 333 600 kuutiometriä. Sen keskisyvyys on 5,9 metriä ja suurin syvyys on 12,2 metriä. Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 151,6 metriä mpy.
Ixodes

| Ixodes |
| --- | --- |
 Puutiainen (Ixodes ricinus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Lahko::  Ixodida
Heimo::  Puutiaiset Ixodidae
Suku::  Ixodes  Latreille, 1795
Katso myös
   Ixodes Wikispeciesissä   Ixodes Commonsissa 
Infobox OKNimi-testi OK: 
Ixodes on puutiaisten heimoon (Ixodidae) kuuluva kovakuoristen punkkien suku. Suomessa suvun lajeista on tavattu puutiainen (Ixodes ricinus) ja siperianpuutiainen (Ixodes persulcatus).
Aiheesta muualla

Laji.fi: Ixodes
ITIS: Ixodes (englanniksi)
University of Michigan, Animal Diversity Web (ADW): Ixodes (englanniksi)
UniProt: Taxonomy - Ixodes (englanniksi)
Global Biodiversity Information Facility (GBIF): Ixodes (englanniksi)
Pherobase: Semiochemicals of Genus Ixodes (englanniksi)
Ixodes hexagonus
Ixodes pacificus
Ixodes ricinus
Ixodes scapularis
Ixodes uriae
Kauko Kokkonen

Kauko Kokkonen
Kauko Arvid Kokkonen (31. maaliskuuta 1916 Nurmijärvi – 7. lokakuuta 1992 Helsinki) oli suomalainen näyttelijä. Kokkonen esiintyi usein sivurooleissa, muun muassa Spede Pasasen elokuvissa kuten Millipilleri, Kahdeksas veljes, Leikkikalugangsteri ja Tup-akka-lakko.
Kokkosella oli pitkä ura, joka kesti yli 50 vuotta. Hän esiintyi sivurooleissa Komisario Palmu -elokuvissa, Kaasua, komisario Palmu! ja Tähdet kertovat, komisario Palmu. Kokkonen esiintyi myös elokuvissa Täällä Pohjantähden alla, Kankkulan kaivolla, Pieni luutatyttö, Pekka Puupää, Villin Pohjolan salattu laakso, Pekka ja Pätkä Suezilla, Pekka ja Pätkä mestarimaalareina, Radio tekee murron ja SF-paraati. 
Isokokoinen ja roteva Kokkonen nähtiin usein poliisin sivuroolissa.
Kokkonen muistetaan myös teatterinäyttelijänä. Hän esiintyi pitkään Radioteatterissa.
Kokkonen toimi myös laulajana ja hän levytti useita kappaleita kuten Anttilan keväthuumaus ja Onnenpyörä.
Kokkonen kuoli 76-vuotiaana pitkään sairasteltuaan Helsingissä. Kokkonen on haudattu Hietaniemen hautausmaalle Helsinkiin.
Kauko Kartano

Kauko Juhani Kartano (2. syyskuuta 1923 Hausjärvi – 25. marraskuuta 2008 Helsinki) oli suomalainen insinööri ja yritysjohtaja, joka sai kauppaneuvoksen arvonimen.
Kartanon vanhemmat olivat  maanviljelijä Juho Kartano ja Fanny Brusila ja puoliso vuodesta 1949 Marja Raili Unnukka Lehmuskoski. Kartano tuli ylioppilaaksi Riihimäen lyseosta 1945, diplomi-insinööriksi hän valmistui Teknillisestä korkeakoulusta 1954 ja suoritti LIFIM:in liikkeenjohdon täydennyskoulutuskurssin 1967. Kartano oli Teknillisen korkeakoulun assistentti 1953, Oy Strömberg Ab:n työpajainsinööri Vaasassa 1954, käyttöinsinööri 1954–1956 ja tehtaan päällikkö 1956–1957 ja Keskon Vaatetustehtaan isännötsijä Lahdessa 1957–1966, Tampereen konttorin johtaja 1967, rautaryhmän johtaja Helsingissä 1967–1979, johtokunnan jäsen 1968–1983 ja maatalous- ja koneryhmän johtaja 1979–1983. Hän oli myös Invalidisäätiön huoltolaitoksen ammattikoulun tuntiopettaja 1951–1953 ja Vaasan teknillisen koulun tuntiopettaja 1954–1957 sekä Kauppa Käy -lehden päätoimittaja vuodesta 1967 ja Rautaviesti-lehden päätoimittaja 1970–1972. Kartanolla oli lisäksi lukuisia liike-elämän ja muita luottamustehtäviä, kuten  Vaatetusteollisuusliiton hallituksen jäsenyys 1962–1966 ja Vatevan hallituksen jäsenyys 1964–1966 sekä Rautakauppa-alan Luottamusneuvoston johtokunnan jäsenyys vuodesta 1967 ja puheenjohtajuus 1970–1971. Sotilasarvoltaan Kartano oli reservin sotamies. Hän sai kauppaneuvoksen arvonimen 1975.
Jan Parandowski

| Jan Parandowski |
| --- | --- |
 Jan Parandowski 1928.
Henkilötiedot
Syntynyt: 1895 Lviv (Lemberg), Ukraina, Venäjän keisarikunta
Kuollut: 1978 (82–83 vuotta) Varsova, Puola
Ammatti:  kirjailija
Kirjailija
Äidinkieli: puola
Tuotannon kieli: puola
Aiheesta muualla
Löydä lisää kirjailijoitaKirjallisuuden teemasivulta
| Mitalit> Maa:   Puola. Olympialaiset  | Mitalit> Maa:   Puola. Olympialaiset  | Mitalit> Maa:   Puola. Olympialaiset  | Maa:   Puola>  |
| --- | --- | --- | --- |
|  Pronssia | Berliini 1936 | epiikka |  |
Jan Parandowski (1895 Lviv (silloin Lemberg), Ukraina (kuului silloin Itävalta-Unkariin) – 1978 Varsova, Puola) oli puolalainen kirjailija. Hän suoritti yliopistollisen tutkinnon filosofiasta. Hänen romaaniensa aiheet ovat antiikista, mutta niiden lisäksi hän kirjoitti elämäkerrallisia  romaaneja, muun muassa Oscar Wildesta, novelleja ja esseekokoelmia.
Parandowski sai pronssimitalin teoksestaan Dysk Olimpijski Berliinin olympialaisissa 1936, jolloin olympialaisissa kilpailtiin myös kulttuurin alalla. Hän oli Puolan Pen-klubin puheenjohtaja 1933–1978.
Aiheesta muualla

Kuvia tai muita tiedostoja aiheesta Jan Parandowski Wikimedia Commonsissa
Jefimovski

| Jefimovski Ефи́мовский |
| --- | --- |
 Jefimovski
 Koordinaatit: 59°29′40″N, 34°40′0″E 
Valtio:  Venäjä
Alue:  Leningradin alue
Piiri:  Boksitogorskin piiri
Hallinto:  
 – Asutustyyppi:  kaupunkimainen taajama
 – Hallinnon tyyppi:  kaupunkikunta
Pinta-ala:  
 – Kokonaispinta-ala:  995,76 km²
Väkiluku (2011):  4 100
 
 Kunnan kotisivu 
Infobox OKVirheellinen NIMI-arvo: 
Jefimovskin kunta Boksitogorskin piirin kartalla.
Jefimovski (ven. Ефи́мовский) on kaupunkimainen taajama ja kaupunkikunta Leningradin alueen Boksitogorskin piirissä Venäjällä. Se sijaitsee Valtšenka, Bystraja ja Sominka -jokien varrella 70 kilometriä Boksitogorskista itään. Taajamassa on 3 500 ja kunnassa 4 100 asukasta (vuonna 2010).
Maantiede ja asutus

Jefimovskin kunnan pinta-ala on 995,76 neliökilometriä. Se rajoittuu Boksitogorskin piirin Anisimovon, Klimovon, Podborovjen, Radogoštšin ja Samoilovon kuntiin, Leningradin alueen Tihvinän piiriin ja Vologdan alueen Tšagodoštšan piiriin. Pinta-alasta 91,2 % on metsää, 4,5 % maatalousmaata, 2,0 % asuinaluetta ja 1,8 % vesistöjä.
Pinnanmuodostukseltaan seutu on Kaspianmeren ja Itämeren vedenjakajalla sijaitsevaa kumpuilevaa tasankoa. Tärkeimmät joet ovat Sominka, Valtšenka sekä Tšagodan sivujoet Tušemelka ja Gorjun. Suurimmat järvet ovat Jeglino, Loševo, Vadozero, Vožanskoje, Dolgomošje, Zabelskoje ja Pjatšino. Hyötykaivannaisiin kuuluvat turve, hiekka, sora, mineraalivärit, suomalmi ja kalkkikivi.
Keskustaajaman lisäksi kuntaan kuuluu 25 kylää ja muuta asutusta: Aljošiny Nivy, Fetino, Kalitki, Kosyje Hartševni, Kožakovo, Krasnaja Retška, Lopastino, Mašnevo, Mihalevo, Nikola, Nos, Podberežje, Rosstan, Safonovo, Semenovo, Somino, Sosnovyi Bor, Spirovo, Suhaja Niva, Tševakino, Tšudskaja, Velikoje Selo, Vožani, Zabelje ja Zagolodno. Toiseksi suurin asutuskeskus on noin 350 asukkaan Somino. Neljässä kylässä ei ole lainkaan vakituista asutusta.
Historia

Entinen Jefimovon kylä syntyi 1800-luvun alussa Tihvinän kanavajärjestelmää rakennettaessa. Myöhemmin kanavan varsille perustettiin lasitehdas ja muita teollisuuslaitoksia. Nykyinen taajama on saanut alkunsa Pietarin ja Vologdan väliselle rautatielle vuonna 1905 avatusta Sominon asemasta, joka vuonna 1908 sai lähimmän kylän mukaan nimen Jefimovskaja. Vuonna 1927 perustettiin Leningradin alueeseen kuulunut Jefimovskin piiri, jonka keskus siirrettiin pian Sominosta rautatien varrelle. Vuonna 1964 Jefimovski sai kaupunkimaisen taajaman statuksen. Tihvinän kanavajärjestelmä suljettiin vuonna 1965 ja samana vuonna lakkautettiin myös Jefimovskin piiri.
Liikenne, talous ja palvelut

Kunnan läpi kulkee Uuden Laatokankaupungin ja Vologdan välinen maantie A114 sekä Olhavan ja Vologdan välinen rautatie, jolla on Jefimovskajan ja Fetinon asemat. A114:lta haarautuu Zagolodnossa Jefimovskin kautta Radogoštšiin johtava päällystetty paikallistie. Taajamasta on päivittäiset linja-autoyhteydet Boksitogorskiin ja Pikaljovoon sekä paikallisbussit Sominoon, Klimovon kunnan Zabelinoon, Zaborjen kautta Olješiin ja Radogoštšin kunnan Požarištšeen muutaman kerran viikossa. Jefimovskajan asemalla pysähtyy joukko kaukojunia sekä paikallisjunat Pietariin, Olhavaan ja Babajevoon. Taajamasta pohjoiseen johtaa puutavaran kuljetukseen harvakseltaan käytettävä kapearaiteinen rautatie, jonka yhteispituus on nykyään noin 60 kilometriä.
Talous perustuu puunhankintaan ja -jalostukseen. Tärkein yritys on Samoilovon kunnan Tšudtsyssa sijaitseva puunjalostuslaitos Mayr-Melnhof Holz Jefimovski. Maataloutta edustavat asukkaiden palstaviljelmät ja muutama karjanhoitoa harjoittava yksityistila. Merkittäviä työllistäjiä ovat myös erilaiset palvelut. Jefimovskin lähistölle suunnitellaan teknologiakeskusta.
Keskustaajaman palveluihin kuuluvat lastentarha, keskikoulu, erityiskoulu asuntoloineen, lasten musiikki- ja urheilukoulut, kulttuuri- ja vapaa-ajankeskus, kaksi kirjastoa, piirisairaala ja sosiaalipalvelukeskus. Eräitä julkisia palveluja on myös Sominossa. Vähittäiskaupasta vastaa Jefimovskin kulutusosuuskunta ja joukko yksityisyrittäjiä. Taajamassa toimii ruokala ja kahvila. Vuonna 1908 rakennettu Pyhän Eliaan kirkko otettiin uudelleen käyttöön vuonna 1994.
Kaupunkikuva, nähtävyydet ja matkailu

Rautatien itä-länsisuunnassa halkaisema Jefimovskin taajama koostuu etupäässä kaksi- ja viisikerroksisista kunnallisista asuintaloista sekä puutarhapalstojen ympäröimistä omakotitaloista. 1960-luvulle saakka rakennettiin etupäässä yksi- ja kaksikerroksisia puutaloja. 1970–1990-luvuilla keskustaan pystytettiin kerrostaloalue ja joukko julkisia rakennuksia.
Seudulta on löydetty useita muinaisia asuin- ja hautapaikkoja. Rakennusmuistomerkkehin kuuluvat Jefimovskin, Mašnevon, Nikolan ja Sominon kirkot, Zagolodnon tsasouna, Sominon kartanorakennus sekä Tihvinän kanavajärjestelmän rakennelmat Pietarin I:n muistomerkkeineen. Muut historialliset kohteet liittyvät toiseen maailmansotaan.
Jefimovskin matkailupotentiaali perustuu seudun historiallisiin nähtävyyksiin ja puhtaaseen luontoon. Matkailupalvelut ovat toistaiseksi vähäisiä. Kunnassa toimii kaksi metsästysretkiä järjestävää yritystä sekä puunjalostuslaitoksen pieni hotelli. Sominossa on Pikaljovon sementtitehtaan lasten kesäleiri.
Aiheesta muualla

Jefimovskin kunnan sivusto (venäjäksi)
Jefimovskin kunta Boksitogorskin piirin sivustolla (Arkistoitu – Internet Archive) (venäjäksi)
Jefimovski Leningradin alueen kulttuuri -tietosanakirjassa (venäjäksi)
Jefimovskajan rautatieasema.
Zagolodnon kylän tsasouna.
James Marsden

| James Marsden |
| --- | --- |
 James Marsden San Diegon Comic-Conissa 2017.
Henkilötiedot
Syntynyt: 18. syyskuuta 1973 (ikä 51) Stillwater, Oklahoma, Yhdysvallat
Ammatti:  näyttelijä
Näyttelijä
Aktiivisena:  1993–
Aiheesta muualla
IMDb 
Elonet
James Paul Marsden (s. 18. syyskuuta 1973 Stillwater, Oklahoma, Yhdysvallat) on yhdysvaltalainen näyttelijä ja entinen malli.
Ura

Ennen näyttelijänuraansa Marsden oli Versacen vaatemallina. Hän esitti  Kyklooppia X-Men-elokuvissa. Hänet on nähty myös elokuvissa Superman Returns, Hairspray, Lumottu, 27 Dresses – hääkuumetta, Hullut hautajaiset, Sex Drive, Hop ja The Butler sekä televisiosarjassa Westworld.
Yksityiselämä

James Marsden meni naimisiin Lisa Linden kanssa vuonna 2000. Heillä on kaksi lasta. Pariskunta erosi 2011. James Marsden sai myös poikalapsen ex-tyttöystävänsä kanssa vuonna 2012.
Aiheesta muualla

Rotten Tomatoes: elämäkerta
James Marsden NNDB:ssä